# Cristòfol Martí i Batalla

Cristòfol Martí i Batalla (Granollers, 2 de febrer de 1903 - Barcelona, 28 de juliol de 1986) fou un futbolista català dels anys 1920 i 1930. Va ser internacional amb la selecció catalana i amb la selecció espanyola.

## Trajectòria

S'inicià al club de la seva ciutat natal, el Granollers SC, on la temporada 1916-1917 coincidí amb els seus germans Josep (Martí I) i Joaquim (Martí II). Més tard es convertí en jugador del Centre d'Esports Sabadell on romangué fins al mes de maig de 1923, moment en què fitxà pel FC Barcelona. Durant aquests anys la seva posició al terreny de joc era de davanter. L'agost de 1925 retornà al CE Sabadell, on jugà tres temporades, arribant a ésser capità de l'equip. Passà a ocupar la posició de migcampista. No obstant, i per motius econòmics, el febrer del 1928, el Sabadell decidí prescindir de diversos jugadors, entre ells Martí, qui s'incorporà de nou al FC Barcelona. Debutà en lliga el 12 de febrer de 1929 enfront del Racing de Santander, guanyant per 0-2. En total disputà 252 partits amb la samarreta blaugrana, en els quals marcà 46 gols. El 1933 va rebre la baixa del Barcelona i fitxà pel RCD Espanyol on romangué durant dues temporades més. En el seu palmarès destaquen cinc campionats de Catalunya, una lliga i dues copes d'Espanya.
Fou tres cops internacional amb la selecció espanyola, amb el resultat d'una victòria davant Txecoslovàquia i dos empats enfront Itàlia i Irlanda. També disputà diversos partits amb la selecció catalana de futbol.
Un cop retirat esdevingué entrenador. Entrenà clubs com l'EC Granollers, Racing de Santander, Reial Oviedo, Màlaga CF, Girona FC, RCD Mallorca o CE Europa.

## Palmarès
### FC Barcelona

* Lliga espanyola: 1928-29
* Copa espanyola: 1924-25, 1927-28
* Campionat de Catalunya: 1923-24, 1924-25, 1929-30, 1930-31, 1931-32

## Referències

* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ Mundo Deportivo 7 octubre de 1922, Pàgina 4
* ↑ Mundo Deportivo 3 abril de 1923, Pàgina 2
* ↑ «Los partidos». Mundo Deportivo, 07-05-1923. [Consulta: 7 maig 2016].
* ↑ Mundo Deportivo 2 agost de 1925, Pàgina 3
* ↑ «Los jugadores profesionales...». La Vanguardia, 05-09-1926. [Consulta: 7 maig 2016].
* ↑ «Europa-Sabadell». La Vanguardia, 19-11-1927. [Consulta: 7 maig 2016].
* ↑ Mundo Deportivo 18 novembre de 1927, Pàgina 1
* ↑ Cristòfol Martí i Batalla a BDFutbol
* ↑ «Galeria de Internacionales». Mundo Deportivo, 24-07-1988. [Consulta: 7 maig 2016].
* ↑ «El Barcelona deja libre a Martí». La Vanguardia, 22-07-1933. [Consulta: 7 maig 2016].
* ↑ «Martí y Pausas són baja del Español, Página 2». Mundo Deportivo, 23-11-1934. [Consulta: 9 setembre 2020].
* ↑ JUGADORES DE LA SELECCIÓN sportec.es Arxivat 2010-06-30 a Wayback Machine.
* ↑ Mundo Deportivo 25 abril de 1927, Pàgina 1
* ↑ Mundo Deportivo 29 maig de 1927, Pàgina 1
* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
* ↑ Mundo Deportivo 20 novembre de 1936, Página 1
* ↑ Real Racing Club Entenadores Arxivat 2010-06-18 a Wayback Machine.
* ↑ «Ojeando el coto». Mundo Deportivo, 19-07-1940. [Consulta: 7 maig 2016].
* ↑ Málaga CF Los Entrenadores Arxivat 2013-12-03 a Wayback Machine.
* ↑ Mundo Deportivo 11 agost de 1943, Pàgina 4
* ↑ «Fichas aquí y allá». Mundo Deportivo, 21-07-1950 [Consulta: 31 octubre 2013].

## Enllaços externs

* Perfil a BDFutbol
* Biografia a FCBarcelonaOnline Arxivat 2010-12-02 a Wayback Machine.